CELEX: 62016TN0716
Language: el
Date: 2016-10-10 00:00:00
Title: Υπόθεση T-716/16: Προσφυγή της 10ης Οκτωβρίου 2016 — Pfizer και Pfizer Santé Familiale κατά Επιτροπής

12.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/29
            
         Προσφυγή της 10ης Οκτωβρίου 2016 — Pfizer και Pfizer Santé Familiale κατά Επιτροπής
   (Υπόθεση T-716/16)
   (2016/C 462/38)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσες: Pfizer Ltd (Sandwich, Ηνωμένο Βασίλειο), Pfizer Santé Familiale (Παρίσι, Γαλλία) (εκπρόσωποι: L. Catrain González, δικηγόρος, και E. Wright, barrister-at-law)
   
      Καθής: Ευρωπαϊκή Επιτροπή
   
      Αιτήματα
   
   Οι προσφεύγουσες ζητούν από το Γενικό Δικαστήριο:
   
               —
            
            
               να ακυρώσει τον εκτελεστικό κανονισμό (ΕΕ) 2016/1140 της Επιτροπής, της 8ης Ιουλίου 2016, σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία (ΕΕ 2016, L 189, σ. 1)·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.
            
         
      Λόγοι και κύρια επιχειρήματα
   
   Προς στήριξη της προσφυγής τους, οι προσφεύγουσες προβάλλουν ένα μόνο λόγο ακυρώσεως, με τον οποίο υποστηρίζουν ότι η Ευρωπαϊκή Επιτροπή παρέβη τη Συνδυασμένη Ονοματολογία, καθόσον δεν ακολούθησε την ακριβή σειρά την οποία προβλέπουν οι γενικοί ερμηνευτικοί κανόνες που περιέχονται στο κεφάλαιο A του μέρους I της Συνδυασμένης Ονοματολογίας για τη δασμολογική κατάταξη των εμπορευμάτων.
   
               —
            
            
               Η Επιτροπή υπέπεσε σε πλάνη περί το δίκαιο εφαρμόζοντας τον γενικό κανόνα 3 στην περίπτωση της κατατάξεως εμπορεύματος το οποίο, εκ πρώτης όψεως, δεν πρέπει να καταταγεί σε δύο ή περισσότερες θέσεις της Συνδυασμένης Ονοματολογίας· και
            
         
               —
            
            
               η Επιτροπή υπέπεσε σε πλάνη περί το δίκαιο εφαρμόζοντας τον γενικό κανόνα 3, στοιχείο β', χωρίς να εφαρμόσει τον γενικό κανόνα 3, στοιχείο α', βάσει του οποίου αποδίδεται προτεραιότητα στην κατάταξη στις ειδικότερες θέσεις.